Man deur voormalige vennoot doodgeskietArgieffoto: Kent Williamson Konst. Maria Letsele, woordvoerder van die polisie, het gesê die twee mans het glo buite die onderneming staan en gesels. Die eienaar het glo omgedraai en geloop toe die vennoot hom verskeie kere in die rug geskiet het. Volgens Letsele wou die vennoot van die toneel vlug, maar is deur die polisie ingewag. Die man het homself hierna in die kop geskiet. Russel Meiring, woordvoerder van ER24, het gesê paramedici is na die toneel ontbied waar die twee mans op die toneel dood verklaar is. Die presiese omstandighede rondom die voorval word ondersoek.